พระธาตุหลวงเวียงจันทน์ สถูปพุทธที่เป็นสัญลักษณ์ของชาติลาว





ศาสนาในประเทศลาว (สำนักวิจัยพิว 2558)

  พุทธ (66.0%)  ศาสนาผี (30.7%)  คริสต์ (1.5%)  ฮินดู (0.2%)  อิสลาม (0.1%)  ยูดาห์ (0.01%)  อื่น ๆ/ไม่ระบุ (1.6%)

**ศาสนาในประเทศลาว**ที่มีผู้นับถือมากที่สุดคือศาสนาพุทธนิกายเถรวาท โดยมีประชากรที่นับถือศาสนาถึงร้อยละ 66 กลุ่มชาติพันธุ์ลาวหรือ ลาว "ที่ต่ำ" (ลาวลุ่มและลาวหล่ม) เกือบทั้งหมดนับถือศาสนาพุทธนิกายเถรวาท อย่างไรก็ตาม กลุ่มเหล่านี้มีเพียงร้อยละ 40-50 ของประชากรทั้งหมด ส่วนประชากรที่เหลืออยู่ในชนกลุ่มน้อยทางชาติพันธุ์จำเพาะอย่างน้อย 48 กลุ่ม ส่วนใหญ่นับถือศาสนาผีที่มีความเชื่อหลากหลายไปตามกลุ่ม

ศาสนาผีเป็นศาสนาหลักของกลุ่มชนชาวไททางเหนือ เช่น ไทดำและไทแดง เช่นเดียวกันกับกลุ่มชนมอญ-เขมรและทิเบต-พม่า แม้แต่ในบรรดาลาวที่ต่ำ ความเชื่อ "ผี" ก่อนการมาของศาสนาพุทธหลายอย่าง ถูกรวมเข้ากับแนวปฏิบัติของศาสนาพุทธนิกายเถรวาท ศาสนาคริสต์นิกายโรมันคาทอลิกและโปรเตสแตนต์มีผู้นับถือเพียงประมาณร้อยละ 2 ของประชากรทั้งหมด ศาสนาขนาดเล็กอื่น ๆ ได้แก่ศาสนาบาไฮ, อิสลาม, พุทธนิกายมหายาน และลัทธิขงจื๊อ โดยมีจำนวนพลเมืองที่เป็นอเทวนิยมหรืออไญยนิยมน้อยมาก

ถึงแม้ว่ารัฐบาลห้ามชาวต่างชาติเข้ามาเปลี่ยนศาสนา ชาวต่างชาติที่พำนักอาศัยบางคนที่มีความเกี่ยวข้องกับธุรกิจเอกชนหรือองค์กรพัฒนาเอกชนทำกิจกรรมทางศาสนาอย่างเงียบ ๆ แนวลาวส้างซาดมีหน้าที่ดูแลกิจการศาสนาภายในประเทศ และองค์กรทางศาสนาทุกแห่งในประเทศลาวต้องจดทะเบียนกับองค์กรนี้

ศาสนาพุทธ
---------

ดูบทความหลักที่: ศาสนาพุทธในประเทศลาว
วัดในพระราชวังหลวงในหลวงพระบาง
ศาสนาพุทธนิกายเถรวาทเป็นศาสนาที่มีผู้นับถือมากที่สุดในลาว มีวัดทั่วประเทศราว 5,000 วัด ชายลาวที่นับถือศาสนาพุทธจะบวชเป็นพระภิกษุในช่วงเวลาหนึ่งของชีวิต มีพระภิกษุในประเทศราว 22,000 รูป และเป็นพระภิกษุชั้นผู้ใหญ่ราว ๆ 9,000 รูป มีสตรีที่บวชเป็นแม่ชี พระภิกษุส่วนใหญ่ในลาวเป็นมหานิกายหลัง พ.ศ. 2518 แต่ก็ยังมีที่เป็นธรรมยุติกนิกายอยู่บ้างเป็นส่วนน้อย ส่วนใหญ่จะอยู่ในเวียงจันทน์

พระธาตุหลวงเวียงจันทน์ซึ่งเป็นพระเจดีย์แบบลาวจัดเป็นสถานที่ที่สำคัญทางพุทธศาสนาในลาว และมีงานฉลองในเดือนพฤศจิกายน วัดของศาสนาพุทธนิกายมหายานในลาวเป็นของชาวเวียดนาม 2 แห่ง ชาวจีน 2 แห่ง

### ประวัติศาสตร์

คาดว่าศาสนาพุทธเข้าสู่ประเทศลาวเมื่อราวพุทธศตวรรษที่ 13 โดยผ่านมาทางมอญและได้แพร่หลายไปจนทั่วประเทศในราวพุทธศตวรรษที่ 19 กษัตริย์ลาวทรงให้การสนับสนุนพุทธศาสนา ในอดีตพระสงฆ์ในลาวมีบทบาทด้านการให้การศึกษาแก่ประชาชน แต่หมดบทบาทไปเมื่อฝรั่งเศสจัดการศึกษาแบบตะวันตกขึ้น จนกระทั่งญี่ปุ่นเข้ามาในลาว มีการจัดตั้งขบวนการชาตินิยมลาวโดยใช้พุทธศาสนาเป็นศูนย์กลาง วัดมีบทบาทในการเคลื่อนไหวเพื่อเรียกร้องเอกราช

ตั้งแต่ พ.ศ. 2493 เป็นต้นมา ขบวนการประเทศลาวพยายามนำพระสงฆ์มาอยู่ฝ่ายซ้าย ในขณะที่รัฐบาลราชอาณาจักรลาวก็พยายามควบคุมพระสงฆ์ หลังจากที่มีการสถาปนาสาธารณรัฐประชาธิปไตยประชาชนลาว ได้มีการเปรียบเทียบคำสอนในพุทธศาสนากับลัทธิมาร์กซิสม์ พระสงฆ์บางส่วนถูกส่งไปค่ายสัมมนา พระสงฆ์บางส่วนลาสิกขาและหนีมาประเทศไทย การบวชพระและเณรลดลง วัดว่างเปล่ามากขึ้น

สถานการณ์ของพุทธศาสนาดีขึ้นเมื่อประมาณ พ.ศ. 2522 โดยนโยบายของรัฐบาลให้อิสระมากขึ้น จำนวนพระสงฆ์มากขึ้น การเปลี่ยนแปลงทางเศรษฐกิจหลัง พ.ศ. 2523 ทำให้การควบคุมทางการเมืองผ่อนคลาย การเฉลิมฉลองทางพุทธศาสนาเพิ่มขึ้น รวมทั้งงานฉลองพระธาตุหลวงที่จัดขึ้นอีกครั้งใน พ.ศ. 2529 หลังจากถูกห้ามไปนาน

ศาสนาผี
-------

ดูบทความหลักที่: ศาสนาผีในประเทศลาว
ศาสนาผีมีอิทธิพลต่อชาวลาวทุกกลุ่ม แม้แต่ชาวลาวลุ่มที่นับถือพุทธศาสนา แต่ก็นับถือผีควบคู่ไปด้วย เช่น ความเชื่อเรื่องขวัญ มนุษย์จะมีขวัญประจำตัว เมื่อขวัญออกจากร่างกายจะต้องทำพิธิสู่ขวัญ ศาสนาของชาวลาวเทิงและชาวลาวสูงหลายเผ่าเป็นการนับถือผี ทั้งในธรรมชาติและผีบรรพบุรุษ อาการเจ็บไข้ได้ป่วยจะเกี่ยวข้องกับการกระทำของผี

ศาสนาคริสต์
-----------

ดูบทความหลักที่: ศาสนาคริสต์ในประเทศลาว
อาสนวิหารพระหฤทัย นครเวียงจันทน์
ศาสนาคริสต์เป็นศาสนาของชนกลุ่มน้อยในลาว นิกายที่พบได้แก่โรมันคาทอลิกและโปรเตสแตนต์ เช่น คริสตจักรสายประกาศข่าวประเสริฐลาว และคริสตจักรเซเวนต์เดย์แอดเวนทิสต์ เป็นต้น

คริสตชนนิกายโรมันคาทอลิกมีประมาณ 45,000 คน ส่วนใหญ่เป็นชาวญวน อยู่ในเขตเมืองหลักและบริเวณรอบ ๆ แม่น้ำโขง ทางภาคกลางและภาคใต้ ส่วนในภาคเหนือมีผู้นับถือศาสนาคริสต์จำนวนน้อย คริสตชนนิกายโปรเตสแตนต์มีน้อยแต่กำลังเพิ่มจำนวนขึ้น คาดว่ามีประมาณ 100,000 คน คริสตจักรเพรสไบทีเรียน มักเป็นชนเผ่าที่พูดภาษาในกลุ่มมอญ-เขมร โดยเฉพาะชาวขมุทางภาคเหนือและชาวบรูทางภาคกลาง และกำลังเพิ่มจำนวนในหมู่ชาวม้งและชาวเย้า ผู้นับถือนิกายโปรเตสแตนต์พบในเวียงจันทน์ ไชยบุรี หลวงพระบาง เชียงขวาง บอลิคำไซ สุวรรณเขต จำปาศักดิ์ และอัตตะปือ

ศาสนาอิสลาม
-----------

ดูบทความหลักที่: ศาสนาอิสลามในประเทศลาว
มีมุสลิมน้อยมากในลาวคิดเป็นร้อยละ 0.01 ของประชากรทั้งหมด ส่วนใหญ่พบในเวียงจันทน์ซึ่งมีมัสยิดเป็นของตนเอง มีมุสลิมที่เป็นชาวจามบางส่วนอพยพหนีภัยในยุคเขมรแดงจากกัมพูชามาสู่ลาว

ศาสนาบาไฮ
---------

ดูบทความหลักที่: ศาสนาบาไฮในประเทศลาว
ศาสนาบาไฮเริ่มเข้าสู่ลาวเมื่อ พ.ศ. 2498 มีกลุ่มชนที่นับถือศาสนานี้ราว 8000 คน ในเวียงจันทน์ เมืองไกสอนพมวิหาร และปากเซ

อื่น ๆ
------

ปราสาทวัดภูซึ่งสร้างในสมัยจักรวรรดิเขมรในลาวใต้ เดิมใช้ในการบูชาพระศิวะแต่ต่อมาเปลี่ยนเป็นวัดในพุทธศาสนา
ดินแดนบางส่วนของลาวเคยเป็นส่วนหนึ่งของจักรวรรดิเขมร และยังคงมีโบสถ์พราหมณ์เหลืออยู่ ในเมืองใหญ่มีกลุ่มคนที่นับถือลัทธิเต๋าและลัทธิขงจื๊อ

อ้างอิง
-------

1. ↑   [*bare URL PDF*]
2. ↑  Pew Research Center 2015
3. 1 2 3 4 5 6 7 8 9  "Laos". *International Religious Freedom Report 2007*. U.S. Department of State. 2007. สืบค้นเมื่อ October 26, 2021.  *บทความนี้รวมเอาเนื้อความจากแหล่งอ้างอิงนี้ ซึ่งเป็นสาธารณสมบัติ*`{{cite web}}`: CS1 maint: postscript (ลิงก์) CS1 maint: url-status (ลิงก์)
4. ↑  USCIRF Annual Report 2009 - The Commission's Watch List: Laos เก็บถาวร 2012-10-10 ที่ เวย์แบ็กแมชชีน
5. 1 2  ทวีวัฒน์ ปุณฑริกวิวัฒน์. *พุทธศาสนากับสังคมการเมืองในอุษาคเนย์* ใน อุษาคเนย์ที่รัก. สุเจน กรรพฤทธิ์ และ สิทธา เลิศไพบูลย์ศิริ, บก. กทม. คณะศิลปศาสตร์ มหาวิทยาลัยธรรมศาสตร์. 2553
6. ↑  "2008 Report on International Religious Freedom," Bureau of Democracy, Human Rights, and Labor, Under Secretary for Democracy and Global Affairs, United States Department of State, September 2008.
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2007-09-28. สืบค้นเมื่อ 2013-01-16.
8. ↑  `Abdu'l-Bahá (1991). *Tablets of the Divine Plan* (Paperback ed.). Wilmette, Illinois, USA: Bahá'í Publishing Trust. pp. 40–42. ISBN 0-87743-233-3. `{{cite book}}`: ไม่รู้จักพารามิเตอร์ `|origdate=` ถูกละเว้น แนะนำ (`|orig-date=`) (help)

ข้อมูล
------

* Savada, Andrea Matles, บ.ก. (1995). *Laos: a country study* (3rd ed.). Washington, D.C.: Federal Research Division, Library of Congress. ISBN 0-8444-0832-8. OCLC 32394600.  *บทความนี้รวมเอาเนื้อความจากแหล่งอ้างอิงนี้ ซึ่งเป็นสาธารณสมบัติ*`{{cite encyclopedia}}`: CS1 maint: postscript (ลิงก์)

| * ด
* ค
* ก
ลาว บทความเกี่ยวกับประเทศลาว |
| --- |
| ประวัติศาสตร์ | 
* ที่มา
* ขุนบรม
* ชาวไท
* ล้านช้าง
* วัดภู
* หลวงพระบาง
* เวียงจันทน์
* จำปาศักดิ์
* เมืองพวน
* ลาวในอารักขาของฝรั่งเศส
* อินโดจีนฝรั่งเศส
* ญี่ปุ่นรุกราน
* ลาวอิสระ
* ราชอาณาจักรลาว
* ราชวงศ์ของลาว
* พระมหากษัตริย์
* สงครามอินโดจีน
* สงครามอินโดจีนครั้งที่ 1
* สงครามอินโดจีนครั้งที่ 2
* เส้นทางโฮจิมินห์
* ขบวนการปะเทดลาว
* สงครามกลางเมืองลาว
* เวียดนามบุกครอง
* ความเป็นกลาง
* ก่อน พ.ศ. 2488
* หลัง พ.ศ. 2488
* การก่อการกำเริบ
* ความพยายามรัฐประหาร พ.ศ. 2550
* การทหาร

 |  |
| ภูมิศาสตร์ | 

|  |
| --- |
| 
* อินโดจีน
* แม่น้ำโขง
* ภูเบี้ย
* แม่น้ำ
* สิ่งมีชีวิต
* มรดกโลก
* แขวง
* เมือง

 |

 |
| การเมือง | 

|  |
| --- |
| 
* พรรครัฐบาล
* เลขาธิการ
* รัฐธรรมนูญ
* ประธานาธิบดี
* รองประธานาธิบดี
* นายกรัฐมนตรี
* สภาแห่งชาติ
* ศาลสูงสุด
* การเลือกตั้ง
* กระทรวง
* พรรคการเมือง
* การทหาร (กองทัพเรือ
* กองทัพอากาศ)
* ตราแผ่นดิน
* สิทธิมนุษยชน
* ความสัมพันธ์กับต่างประเทศ
* กฏหมาย
* การบังคับใช้กฏหมาย
* รัฐบาลพลัดถิ่น

 |

 |
| เศรษฐกิจ | 

|  |
| --- |
| 
* สกุลเงิน
* ท่องเที่ยว
* เกษตร
* การสื่อสาร
* การคมนาคม
* ท่าอากาศยาน
* ไปรษณีย์

 |

 |
| สังคม | 

|  |
| --- |
| 
* วัฒนธรรม
* ชาวลาว
* ชนกลุ่มน้อย
* ภาษาทางการ
* ภาษาอื่นๆ
* การศึกษา
* สาธารณสุข
* ศาสนา

 |
| วัฒนธรรม | 
* นาฏศิลป์
* ดนตรี
* ภาพยนตร์
* กีฬา
* อาหาร
* เทศกาล

 |
| สัญลักษณ์ | 
* ธง
* ตราแผ่นดิน
* เพลงชาติ
* พระธาตุหลวงเวียงจันทน์
* พญานาค

 |

 |
| 
* หมวดหมู่ หมวดหมู่
* สถานีย่อย สถานีย่อย
* หน้าโครงการวิกิ โครงการวิกิ

 |

| * ด
* ค
* ก
ศาสนาในทวีปเอเชีย |
| --- |
| รัฐเอกราช | กัมพูชา · กาตาร์ · เกาหลีใต้ · เกาหลีเหนือ · คาซัคสถาน · คีร์กีซสถาน · คูเวต · จอร์เจีย · จอร์แดน · จีน · ซาอุดีอาระเบีย · ซีเรีย · ไซปรัส · ญี่ปุ่น · ติมอร์-เลสเต · ตุรกี · เติร์กเมนิสถาน · ทาจิกิสถาน · ไทย · เนปาล · บรูไนดารุสซาลาม · บังกลาเทศ · บาห์เรน · ปากีสถาน · พม่า · ฟิลิปปินส์ · ภูฏาน · เยเมน · มองโกเลีย · มัลดีฟส์ · มาเลเซีย · ลาว · เลบานอน · เวียดนาม · ศรีลังกา · สหรัฐอาหรับเอมิเรตส์ · สิงคโปร์ · อัฟกานิสถาน · อาเซอร์ไบจาน · อาร์มีเนีย · อินเดีย · อินโดนีเซีย · อิรัก · อิสราเอล · อิหร่าน · อุซเบกิสถาน · โอมาน |
| รัฐที่ได้รับการรับรองอย่างไม่สมบูรณ์ | เซาท์ออสซีเชีย · ไต้หวัน · นอร์เทิร์นไซปรัส · นากอร์โน-คาราบัค · อับฮาเซีย |
| เขตบริหารพิเศษและเขตสังกัด | เกาะคริสต์มาส · หมู่เกาะโคโคส (คีลิง) · มาเก๊า · บริติชอินเดียนโอเชียนเทร์ริทอรี · ฮ่องกง |